**Noteikumu projekta "Grozījumi Ministru kabineta 2004. gada 20. janvāra noteikumos Nr. 46 "Narkotiku kontroles un narkomānijas ierobežošanas koordinācijas padomes nolikums"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta izstrādes mērķis – veikt grozījumus Ministru kabineta 2004 .gada 20. janvāra noteikumos Nr. 46 "Narkotiku kontroles un narkomānijas ierobežošanas koordinācijas padomes nolikums", lai nodotu padomes priekšsēdētāja funkciju no Ministru prezidenta veselības ministram un padomes sekretariāta funkcijas no Iekšlietu ministrijas Veselības ministrijai.  Noteikumi stājas spēkā 2021. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | * Narkotiku lietošanas un izplatības ierobežošanas plāna 2019. – 2020. gadam 26.1. pasākuma izpilde (Ministru kabineta 2019. gada 17. jūlija rīkojums Nr. 348).  Ministru kabineta 2019. gada 17. jūlija rīkojuma Nr. 348 “Par Narkotiku lietošanas un izplatības ierobežošanas plānu 2019. - 2020. gadam” 7. punkts.  * Ministru kabineta 2019. gada 9. jūlija protokola Nr. 32, 50. § 2.2. punkts. * Narkotiku kontroles un narkomānijas ierobežošanas koordinācijas padomes 2019. gada 6. jūnija protokola Nr. 20 darba kārtības 1. punkta lēmuma daļas 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Narkotiku kontroles un narkomānijas ierobežošanas koordinācijas padome (turpmāk - Padome) tika dibināta 2004. gadā un tās nolikuma 2. punktā noteikts, ka Padomes galvenais uzdevums ir koordinēt valsts pārvaldes iestāžu, pašvaldību un nevalstisko organizāciju darbību narkotisko un psihotropo vielu un prekursoru legālās aprites kontrolē un nelegālās aprites un narkomānijas novēršanā un ierobežošanā. Līdz šim Padomes priekšsēdētāja funkciju pildīja Ministru prezidents, savukārt, Iekšlietu ministrija kā atbildīgā institūcija par narkotiku ierobežošanas politikas plānošanu, koordināciju un izvērtēšanu nodrošināja Padomes darbību.  Ministru kabineta 2019. gada 17. jūlija rīkojuma Nr. 348 “Par Narkotiku lietošanas un izplatības ierobežošanas plānu 2019. - 2020. gadam” 7. punktā noteikts, ka Veselības ministrija pārņem narkotiku ierobežošanas politiku, kas faktiski ietver tādus pasākumus kā stratēģisko plānošanu, koordināciju, izvērtēšanu, Latvijas interešu pārstāvniecību ES Padomes Narkotiku jautājumu horizontālajā darba grupā (B.04), ANO Narkotiku un noziedzības novēršanas birojā (UNODC), ANO Narkotisko vielu komisijas sesijās, kā arī pilda nacionālā narkotiku jautājuma koordinatora funkcijas.  Padomes darbības nodošana Veselības ministrija ir veids, kā formāli nostiprināt narkotiku ierobežošanas politikas nodošanu Veselības ministrijai, tai skaitā attiecībā uz nepieciešamajiem finanšu līdzekļiem attiecīgu personāla resursu nodrošināšanai – vienas amata vietas uzturēšanai.    Projektā iekļautie grozījumi un to pamatojums:   1. Padomes nolikuma 3. punktā veikts grozījums nosakot, ka Padomes priekšsēdētājs ir veselības ministrs, nevis Ministru prezidents. Lēmums par Padomes priekšsēdētāja funkciju nodošanu veselības ministram pieņemts Padomes 2019. gada 6. jūnija sēdē (Padomes 2019. gada 6. jūnija sēdes protokols Nr. 20 darba kārtības 1. punkta lēmuma daļas 1. punkts). 2. Veikts grozījums 6. punktā, samazinot gadā paredzēto Padomes sēžu skaitu no četrām līdz divām. Kopš Padomes nolikuma izstrādes situācija ir mainījusies, daudzi jautājumi ir sakārtoti un samazinājusies nepieciešamība organizēt sēdes četras reizes gadā, piemēram, kopš 2010. gada Padome sasaukta kopā piecas reizes. Prognozējams, ka Padomes sasaukšana divas reizes gadā nodrošinās aktuālo jautājumu savlaicīgu koordināciju. 3. Padomes nolikuma 14. punkts izteikts citā redakcijā: “Padomes sekretariāta darbību nodrošina Veselības ministrija”. Tādējādi pēc būtības tiek izslēgta sadaļa par Padomes sekretāru un secīgi dzēsts arī nolikuma 15. punkts. 4. Padomes nolikuma 16. punkts papildināts diviem jauniem apakšpunktiem. 16.7. apakšpunktā noteikts, ka sekretariāts sagatavo padomes sēžu protokolus, un 16.8. apakšpunktā noteikts, ka sekretariāts koordinē darba grupu darbību (iepriekš sekretāra funkcija). 5. Svītrots nolikuma 17. punkts, jo atbildīgā institūcija par sekretariāta darbības nodrošināšanu jau ir noteikta projekta 14. punktā. 6. Veikti tehniski grozījumi, piemēram, svītrots 4.6. apakšpunkts, dzēšot veselības ministru no Padomes locekļu sastāva, kā arī 4.11. apakšpunktā aktualizēts Valsts ieņēmumu dienesta Muitas kriminālpārvaldes pašreizējais nosaukums - Valsts ieņēmumu dienesta Nodokļu un muitas policijas pārvalde.   Grozījumi stājas spēkā 2021. gada 1. janvārī. Saskaņā ar Ministru kabineta 2019. gada 9. jūlija sēdē (prot. Nr. 32, 50. § “Plāna projekts “Narkotiku lietošanas un izplatības ierobežošanas plāns 2019.-2020.gadam””, 2. punkts) doto uzdevumu, lai nodrošinātu narkotiku lietošanas un izplatības ierobežošanas politikas izstrādes un koordinācijas funkcijas nodošanu no Iekšlietu ministrijas Veselības ministrijai, Veselības ministrijas resorā no 2021.gada 1.janvāra paredzēts ieviest vienu amata vietu, nepalielinot kopējo resora amata vietu skaitu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Veselības ministrija. |
| 4. | Cita informācija | Saskaņā ar Padomes nolikuma 11.2. apakšpunktu un 19. punktu 2006. gadā izveidota Narkotiku kontroles un narkomānijas ierobežošanas koordinācijas padomes Piedāvājuma samazināšanas darba grupa (Ministru prezidenta 2006. gada 12. maija rīkojums Nr. 232). Padomes sekretariāta funkciju nodošana Veselības ministrijai neietekmē Piedāvājuma samazināšanas darba grupas darbību, tā tiek saglabāta un pilda tai noteiktos uzdevumus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru prezidents, Iekšlietu ministrija, Izglītības un zinātnes ministrija, Labklājības ministrija, Veselības ministrija, Vides aizsardzības un reģionālās attīstības ministrija, Tieslietu ministrija, Slimību profilakses un kontroles centrs, Valsts kanceleja, Valsts policija, Finanšu ministrijas Valsts ieņēmumu dienests. |
| 2. | Tiesiskā regulējuma ietekme uz tautsaimniecību un administratīvo slogu | Grozījumu projekts paredz, ka Ministru prezidents Padomes priekšsēdētāja funkciju nodod veselības ministram, līdz ar to tiek samazināts Ministru prezidenta vadīto padomes un darba grupu skaits.  Izmaiņas administratīvajā slogā ir plašākas par Padomes darbības nodrošināšanu, jo grozījumi Padomes nolikumā izstrādāti saskaņā ar Ministru kabineta 2019. gada 17. jūlija rīkojuma Nr. 348 “Par Narkotiku lietošanas un izplatības ierobežošanas plānu 2019. - 2020. gadam” 7. punktu: *“Noteikt, ka pēc plāna darbības beigām Veselības ministrija ir atbildīgā institūcija par narkotiku lietošanas un izplatības ierobežošanas politikas izstrādi un koordināciju*”. Ar grozījumiem Padomes nolikumā formāli tiek sakārtots jautājums par narkotiku lietošanas ierobežošanas politikas nodošanu Veselības ministrijai. Kopumā administratīvais slogs valsts mērogā paliek nemainīgs, bet jānorāda, ka Veselības ministrija var daudz efektīvāk un mērķtiecīgāk nodrošināt politikas plānošanu un ieviešanu, kas skaidrojams ar ievērojamo sabiedrības veselības nozīmi narkotiku lietošanas ierobežošanā. Iekšlietu ministrija turpinās darbu narkotiku nelikumīgas aprites novēršanā, pārējos jautājumus (piem., stratēģiskā plānošana, koordinācija, Latvijas interešu pārstāvniecība starptautiskajos formātos) nododot Veselības ministrijai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 29 462 | 0 | 29 462 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 29 462 | 0 | 29462 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 29 462 | 0 | 29 462 | 0 | 0 |
| 2.1. valsts pamatbudžets | 0 | 0 | 29 462 | 0 | 29 462 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izpildot Ministru kabineta 2019. gada 9. jūlija sēdē (prot. Nr. 32, 50. § “Plāna projekts “Narkotiku lietošanas un izplatības ierobežošanas plāns 2019.-2020.gadam””, 2.punkts) doto uzdevumu, lai nodrošinātu narkotiku lietošanas un izplatības ierobežošanas politikas izstrādes un koordinācijas funkcijas nodošanu no Iekšlietu ministrijas Veselības ministrijai: -Veselības ministrijas resorā no 2021. gada 1. janvāra paredzēts ieviest vienu amata vietu, nepalielinot kopējo resora amata vietu skaitu. Šīs funkcijas izpildei paredzēta amata vieta no tām amata vietām, kas atbilstoši Ministru kabineta 2017. gada 24. novembra rīkojumam Nr. 701 “Par Valsts pārvaldes reformu plānu 2020” ir pakļaujamas samazināšanai (vienu amata vietu nesamazinot);  - likumā “Par valsts budžetu 2020. gadam” un likumā “Par vidēja termiņa budžeta ietvaru 2020., 2021. un 2022. gadam” Veselības ministrijas budžeta programmā 97.00.00. “Nozaru vadība un politikas plānošana” plānots vienas amata vietas uzturēšanai nepieciešamais finansējums 29 462 EUR apmērā no 2021. gada katru gadu, kas tika pārdalīts no Iekšlietu ministrijas budžeta programmas 97.00.00. “Nozaru vadība un politikas plānošana”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Veselības ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru prezidents Padomes priekšsēdētāja funkcijas nodod veselības ministram, tādējādi mainot Padomes institucionālo pārvaldību un statusu.  Padomes sekretariāta funkcijas no Iekšlietu ministrijas tiek nodotas Veselības ministrijas pārziņā. |
| 3. | Cita informācija | Nav. |

|  |  |
| --- | --- |
| Iekšlietu ministrs | Sandis Ģirģens |
| Vīza: valsts sekretārs | Dimitrijs Trofimovs |

Zīle-Veisberga, 67219592

[agnese.veisberga@iem.gov.lv](mailto:agnese.veisberga@iem.gov.lv)